Japanin moottoritieverkon kartta
**Japanin moottoritieverkko** on maailman seitsemänneksi suurin moottoritieverkko, jonka pituus oli vuoden 2019 alussa yhteensä 11 138 kilometriä. Maan ensimmäinen moottoritie on avattu vuonna 1962. Moottoriteitä kutsutaan japaniksi nimellä jidōshadō (jap. 自動車道) tai kōsokudōro ({k-ja|高速道路}}) sekä englanniksi nimellä Expressway.

Historia
--------

Toisen maailmansodan jälkeinen Japanin talouden elpyminen johti massiiviseen henkilöautokannan kasvuun. Silloinen tiejärjestelmä ei pystynyt vastaamaan kasvaneen autoilun tarpeisiin; vuonna 1956 vain 23 prosenttia valtateistä oli päällystetty. Tokion ja Osakan välisestä valtatiestä 1 oli päällystetty vain kaksi kolmannesta.

Huhtikuussa 1956 Japanin hallitus perusti Japan Highway Public Corporationin (JH) vastaamaan maanlaajuisen moottoritieverkon rakentamisesta ja ylläpidosta. Vuonna 1957 annettiin lupa aloittaa Meishin-moottoritien (nykyinen Jidōshadō E1) rakentaminen Nagoyan ja Kōben välille. Ensimmäinen osuus Meishin-moottoritiestä avattiin 1963.

Lisäksi Japanin hallitus perusti muitakin yrityksiä rakentamaan ja ylläpitämään suurimpien kaupunkien moottoritieverkkoja. Metropolitan Expressway Public Corporation (joka vastaa Shutō-moottoritieverkosta) perustettiin 1959, ja Hanshin Expressway Public Corporation (joka vastaa Hanshin-moottoritieverkosta) perustettiin 1962.

Vuonna 1966 tehtiin suunnitelma 7 600 kilometrin mittaisen kansallisen moottoritieverkon rakentamisesta. Tässä suunnitelmassa etusijalla olivat rannikon myötäisesti kulkevat moottoritiet, ja sisämaan poikittaiset moottoritiet olivat toissijaisesti rakennettavia. Vuonna 1987 suunnitelma laajennettiin 14 000 kilometrin mittaiseksi. Tämän jälkeen suunnitelmaan on lisätty yksittäisiä osuuksia, ja yksittäisiä moottoriteitä on suunniteltu jatkettavaksi (ainakin vuonna 2016 moottoriteiden numeroinnin yhteydessä).

Lokakuussa 2005 JH, Metropolitan Expressway Public Corporation, Hanshin Expressway Public Corporation ja Honshū-Shikoku Bridge Authority (joka ylläpitää kolmea siltayhteyttä pääsaari Honshūn ja Shikokun välillä) yksityistettiin osana pääministeri Junichiro Koizumin hallituksen reformipolitiikkaa. JH:n ylläpitämä valtakunnallinen moottoritieverkko jaettiin kolmeen yhtiöön alueittain; idässä East Nippon Expressway Company (E-NEXCO), keskellä Central Nippon Expressway Company (C-NEXCO) ja lännessä West Nippon Expressway Company (W-NEXCO). Metropolitan Expressway Public Corporationin toiminnot siirrettiin uuteen yritykseen nimeltä Metropolitan Expressway Company ja Hanshin Expressway Public Corporationin toiminnot siirrettiin uuteen yritykseen nimeltä Hanshin Expressway Company. Honshū-Shikoku Bridge Authority uudellennimettiin Honshū-Shikoku Bridge Expressway Companyksi, joka on tarkoitus yhdistää myöhemmin osaksi W-NEXCOa.

Japanin moottoriteiden rakentaminen on rahoitettu pääsääntöisesti velkarahalla. Alun perin tarkoituksena oli muuttaa moottoritiet ilmaisiksi Norjan tapaan sen jälkeen, kun tie on maksanut itsensä takaisin. Jidōshadō E1 on maksanut itsensä kokonaisuudessaan takaisin jo vuonna 1990. Vuonna 1972 päätettiin kuitenkin, että tiemaksuja kerätään kaikilta moottoriteiltä, jotta saataisiin yksi rahoituslähde ylläpitokustannusten kattamiseksi, koska osa moottoriteistä on hyvin vähäliikenteisiä. Maanjäristysten vaikutusta vähentävät toimet, hankala maasto ja laajamittainen melusuojaus tekevät Japanin moottoriteistä kalliita rakentaa verrattuna moniin muihin maihin. Tällä hetkellä tietullit siirretään yhteen rahastoon, jonka tarkoituksena on maksaa takaisin koko velaksi rakennettu moottoritieverkko. On suunniteltu, että kaikki Japanin valtakunnalliset moottoritiet ovat ilmaisia vuonna 2050. Vuonna 2016 tätä tavoitetta siirrettiin vuoteen 2065, jotta voitaisiin toteuttaa 36 miljardia dollaria maksava moottoriteiden peruskorjausohjelma.

Maaliskuussa 2009 silloinen pääministeri Taro Aso julkaisi suunnitelman alentaa tietullit 1 000 jenin suuruiseksi viikonloppuisin ja kansallisina pyhäpäivinä. Arkisin tietulleja alennettaisiin noin 30 prosenttia. National Expressway Construction Associationin mukaan 4,41 miljoonaa ajoneuvoa käyttää Japanin moottoritieverkkoa päivittäin, ajaen keskimäärin 43,7 kilometriä.

Suuri osa uusista kansallisista moottoriteistä on rakennettu tai suunniteltu rakennettavaksi uudella Direct Control Systemillä, jossa Japanin hallitus ja paikallishallitukset rahoittavat moottoritien, joka on avaamisesta asti ilmainen käyttäjille.

Standardit
----------

Kansalliset moottoritiet (高速自動車国道 Kōsoku Jidōsha Kokudō) muodostavat suurimman osan Japanin moottoritieverkosta. Japanin moottoritieverkko muodostaa yhtämittaisen moottoritieyhteyden Honshūn pohjoisosassa sijaitsevan Aomorin kaupungin ja Kyūshūn eteläosassa sijaitsevan Kagoshiman kaupungin välillä sekä yhdistää Shikokun saaren muihin saariin kolmea moottoritiesiltaa pitkin. Lisäksi Hokkaidōn ja Okinawan saarella on oma moottoritieverkkonsa, joka ei ole yhteydessä muuhun moottoritieverkkoon. Hokkaidōsta on tosin Shinkansen-yhteys pääsaarelle, ja myös moottoritietunnelia pääsaarelle sekä Venäjään kuuluvalle Sahalinin saarelle on harkittu. Jos pääsaarelle rakennetaan joskus tunneli, ulottuu yhtenäinen moottoritie (joskin pääosin Hokkaidōn saarella vain 1+1-kaistainen) Wakkanain kaupungista Kagoshiman kaupunkiin. Myös Japanin ja Korean välille on suunniteltu moottoritie- ja rautatietunnelia. Tämäntyyppinen tunneli yhdistäisi Japanin moottoritieverkon muun Euraasian moottoritieverkkoihin muodostaen muiden maiden moottoritiesuunnitelmien toteutuessa lopulta jatkuvan moottoritieyhteyden Wakkanaista Portugalin länsirannikolle (Kiinan Dandongista länteen on jo suunnittella tai toteutunut moottoritieyhteys).

Suurin osa moottoriteistä on nelikaistaisia ja varustettu keskialueella ja kaiteella. Jotkut moottoritiet kaupunkialueiden lähellä ovat kuusi- tai jopa kahdeksankaistaisia, ja useat maaseudulla olevat moottoritiet ovat (tai olivat alun perin) vain kaksikaistaisia, joissa ohittaminen on sallittu vain ohituskaistoilla ja joissa on keskikaide. Kaikilla kaksikaistaisilla osuuksilla on varaus nelikaistaistukseen liikennemäärien niin salliessa.

Nopeusrajoitus on pääsääntöisesti nelikaistaisilla osuuksilla 100 km/h ja vähimmäisnopeus 50 km/h. Ajoneuvot, joiden rakenteellinen nopeus on alle 50 km/h, kuten traktorit ja mopot, on kielletty moottoriteiltä. Lähes kaikki moottoritiet on varustettu vaihtuvilla nopeusrajoituksilla, joita voidaan alentaa väliaikaisesti (huonon kelin ja liikenteen takia) tai pysyvästi (kohonneen onnettomuusriskin alueilla). Kaksikaistaisilla moottoriteillä on yleensä 70 km/h nopeusrajoitus, joskin uusimmilla osuuksilla on kokeiltu ja tällä hetkellä käytössä pysyvästi 80 km/h nopeusrajoitus. Vuonna 2017 alkoi kokeilu moottoriteillä E1A ja E4 nopeusrajoituksen nostamisesta lukemaan 110 km/h. Vuonna 2019 nopeusrajoitus korotettiin näillä osuuksilla lukemaan 120 km/h. Uudet korkeammat nopeusrajoitukset saattavat yleistyä tulevaisuudessa muillakin Japanin moottoriteillä.

Moottoriteiden varsilla on useita levähdysalueita (joissa on yleensä vain vessat, kioski, kahvila tai pieni kauppa) sekä palvelualueita (joissa on yleensä myös huoltoasema, ravintola tai jopa hotelli). Kaksikaistaisilla vähäliikenteisillä moottoriteillä on yleensä vain levähdysalueita, ja niitäkin harvassa.

Tietullit
---------

Suuri osa Japanin moottoriteistä on maksullisia (joskin suuri osa äskettäin avatuista moottoriteistä on ilmaisina). Maksulliset valtakunnalliset moottoritiet ovat muihin maihin verrattuna kalliita käyttää, esimerkiksi noin 325 kilometrin mittainen matka Tokiosta Nagoyaan maksaa 7 100 jeniä henkilöautolle.

Tietullit perustuvat joitain poikkeuksia lukuun ottamatta pääsääntöisesti ajettuun matkaan ja sisältävät 150 jenin kiinteän vähimmäishinnan. Moottoritielle ajettaessa otetaan lippu, joka annetaan moottoritieltä poistuttaessa ja maksettaessa joko virkailijalle tai syötetään automaattiin. Lisäksi käytössä on ETC-järjestelmä, jota käytettäessä ajetaan erillisille kaistoille tietulliasemalla. ETC-järjestelmä veloittaa tiemaksun automaattisesti eikä vaadi pysähtymistä. Kaikki tiemaksut pyöristetään 50 jenin suuruiseksi ja niihin sisältyy kulutusvero. Jos tulliasemien välillä on voinut käyttää useampaa eri reittiä, veloitetaan tiemaksu aina lyhimmän reitin mukaan.

| Ajoneuvo | Hinta ¥/km |
| --- | --- |
| Pieni auto tai moottoripyörä | 19,68 |
| Henkilöauto | 24,60 |
| Pieni kuorma-auto | 29,52 |
| Suuri kuorma-auto | 40,59 |
| Ajoneuvoyhdistelmä (suuri) | 67,65 |

Tienumerointi
-------------

Japanin moottoritiet olivat alun perin numeroimattomia, ja niillä oli pitkään vain nimet. Vasta 24. lokakuuta 2016 Japanin maa-, infrastruktuuri-, liikenne- ja turistiministeriö (MLIT) julkaisi tienumerointijärjestelmän kansallisille moottoriteille.

Moottoriteiden numero alkaa E-kirjaimella ja kehämoottoriteiden C-kirjaimella. C-kirjaimella alkavat numerot voivat esiintyä useilla kaupunkialueilla.

Moottoritiet on numeroitu sen mukaan, mitä valtatietä ne seuraavat, esim. Tokion ja Osakan välistä valtatietä 1 seuraava moottoritie on numeroltaan E1. Numerot E59-E79 on annettu moottoriteille, jotka eivät seuraa mitään kaksinumeroista valtatietä. Nämä on numeroitu alkaen pohjoisesta etelään. Numerot E80-E99 ovat aiemmin valtakunnalliseen moottoritieverkkoon kuulumattomille moottoriteille, jotka lisättiin verkkoon vuonna 2016.

Päävaltateiden 1-5 reittiä seuraa useampi moottoritie, joista uudempi moottoritie on numeroitu numerolla ExA, esim. Tokion ja Aomorin välistä valtatietä 4 seuraa pohjoisosissa kaksi eri reittiä, Kosakan kautta kulkeva vanhempi pääreitti E4 ja Hachinohen kautta kulkeva uudempi sivureitti E4A.

### Luettelo

Luettelo Japanin valtakunnallisista moottoriteistä

| # | Nimi | Nimi japaniksi | Reitti |
| --- | --- | --- | --- |
|  | Tōmei Expressway  Meishin Expressway | 東名自動車道  名神自動車道 | Tokio - Nishinomiya |
|  | Shin-Tōmei Expressway  Isewangan Expressway  Shin-Meishin Expressway | 新東名自動車道  伊勢湾岸自動車道  新名神自動車道 | Tokio - Kōbe |
|  | Sanyō Expressway | 山陽自動車道 | Kōbe - Shimonoseki |
|  | Chūgoku Expressway | 中国自動車道 | Suita - Kitakyūshū |
|  | Kyūshū Expressway | 九州自動車道 | Kitakyūshū - Kagoshima |
|  | Minami-Kyūshū Expressway | 南九州自動車道 | Yatsushiro - Kagoshima |
|  | Tōhoku Expressway | 東北自動車道 | Tokio - Hakodate |
|  | Hachinohe Expressway | 八戸自動車道 | Ashiro - Aomori |
|  | Dōō Expressway | 道央自動車道 | Hakodate - Wakkanai |
|  | Shiribeshi Expressway | 後志自動車道 | Sapporo - Kuromatsunai |
|  | Jōban Expressway | 常磐自動車道 | Tokio - Tomiya |
|  | Nittō Expressway | 日東自動車道 | Niigata - Kosaka |
|  | Hokuriku Expressway | 北陸自動車道 | Maibara - Niigata |
|  | Kyōto-Jūkan Expressway  San-in Expressway | 京都縦貫自動車道  山陰自動車道 | Ōyamazaki - Ozuki |
|  | Higashi-Kyūshū Expressway  Miyazaki Expressway | 東九州自動車道  宮崎自動車道 | Kitakyūshū - Ebino |
|  | Takamatsu Expressway  Matsuyama Expressway | 高松自動車道  松山自動車道 | Tokushima - Matsuyama |
|  | Tōhoku-Chūō Expressway | 東北中央自動車道 | Sōma - Yokote |
|  | Tateyama Expressway | 館山自動車道 | Tokio - Tateyama |
|  | Yokohama-Yokosuka Expressway | 横浜横須賀自動車道 | Hachiōji - Yokosuka |
|  | Kan-etsu Expressway | 関越自動車道 | Tokio - Nagaoka |
|  | Jōshin-etsu Expressway | 上信越自動車道 | Fujioka - Jōetsu |
|  | Chūō Expressway  Nagano Expressway | 中央自動車道  長野自動車道 | Komaki - Chikuma |
|  | Chūō Expressway | 中央自動車道 | Tokio - Okaya |
|  | Ise Expressway | 伊勢自動車道 | Nagoya - Ise |
|  | Keinawa Expressway | 京奈和自動車道 | Kumiyama - Wakayama |
|  | Meihan Expressway | 名阪自動車道 | Kameyama - Osaka |
|  | Kinki Expressway  Hanwa Expressway | 近畿自動車道  阪和自動車道 | Suita - Wakayama |
|  | Maiwaka Expressway | 舞若自動車道 | Maibara - Tsuruga |
|  | Kōbe-Awaji-Naruto Expressway | 神戸淡路鳴門自動車道 | Miki - Naruto |
|  | Himeji-Tottori Expressway | 姫路鳥取自動車道 | Harima - Tottori |
|  | Seto-Chūō Expressway | 瀬戸中央自動車道 | Kurashiki - Sakaide |
|  | Hiroshima-Kure Expressway | 広島呉自動車道 | Hiroshima - Kure |
|  | Tokushima Expressway  Kōchi Expressway | 徳島自動車道  高知自動車道 | Tokushima - Kōchi |
|  | Ōita Expressway  Nagasaki Expressway | 大分自動車道  長崎自動車道 | Hiji - Nagasaki |
|  | Nishi-Kyūshū Expressway | 西九州自動車道 | Takeo - Fukuoka |
|  | Dōtō Expressway | 道東自動車道 | Chitose - Kushiro |
|  | Asahikawa-Monbetsu Expressway | 旭川紋別自動車道 | Asahikawa - Monbetsu |
|  | Tōkai-Hokuriku Expressway  Nōetsu Expressway | 東海北陸自動車道  能越自動車道 | Yatomi - Wajima |
|  | Kisei Expressway | 紀勢自動車道 | Seiwa-Taki - Wakayama |
|  | Nemuro Expressway | 根室自動車道 | Kushiro - Nemuro |
|  | Sanriku Expressway | 三陸自動車道 | Sendai - Hachinohe |
|  | Kamaishi Expressway  Akita Expressway | 釜石自動車道  秋田自動車道 | Kamaishi - Kawabe |
|  | Yamagata Expressway | 山形自動車道 | Sendai - Tsuruoka |
|  | Ban-etsu Expressway | 磐越自動車道 | Iwaki - Niigata |
|  | Kita-Kantō Expressway | 北関東自動車道 | Takasaki - Hitachinakan satama |
|  | Higashi-Kantō Expressway | 東関東自動車道 | Tokio - Ibarakimachi |
|  | Chūbu-Ōdan Expressway | 中部横断自動車道 | Shimizu - Saku |
|  | Onomichi Expressway  Matsue Expressway | 尾道自動車道  松江自動車道 | Onomichi - Shinji |
|  | Shikoku-Ōdan Expressway | 四国横断自動車道 | Tokushima - Kōchi |
|  | Shikoku-Ōdan Expressway | 四国横断自動車道 | Kōchi - Matsuyama |
|  | Okinawa Expressway  Naha-Kūkō Expressway | 沖縄自動車道  那覇空港自動車道 | Nagō - Nahan lentoasema |
|  | Hakodate-Esashi Expressway | 函館江差自動車道 | Hakodate - Esashi |
|  | Obihiro-Hiroo Expressway | 帯広広尾自動車道 | Obihiro - Hiroo |
|  | Tokachi-Ohōtsuku Expressway | 十勝オホーツク自動車道 | Honbetsu - Abashiri |
|  | Fukagawa-Rumoi Expressway | 深川留萌自動車道 | Fukagawa - Rumoi |
|  | Hidaka Expressway | 日高自動車道 | Tomakomai - Urakawa |
|  | Tsugaru Expressway | 津軽自動車道 | Namioka - Ajigasawa |
|  | Shin-Kūkō Expressway | 新空港自動車道 | Matsudo - Naritan lentoasema |
|  | Chūbu-Jūkan Expressway | 中部縦貫自動車道 | Matsumoto - Fukui |
|  | Higashi-Fuji Expressway | 東富士自動車道 | Ōtsuki - Gotenba |
|  | Sanen-Nanshin Expressway | 三遠南信自動車道 | Iida - Mikkabi |
|  | Izu-Jūkan Expressway | 伊豆縦貫自動車道 | Numazu - Shimoda |
|  | Kansai-Kūkō Expressway | 関西空港自動車道 | Izumisano - Kansain lentoasema |
|  | Kitakinki-Toyooka Expressway | 北近畿豊岡自動車道 | Kasuga - Toyooka |
|  | Okayama Expressway  Yonago Expressway | 岡山自動車道  米子自動車道 | Okayama - Sakaiminato |
|  | Hiroshima Expressway  Hamada Expressway | 広島自動車道  浜田自動車道 | Hiroshima - Hamada |
|  | Higashihiroshima-Kure Expressway | 東広島呉自動車道 | Takaya - Kure |
|  | Shimanami Expressway | しまなみ自動車道 | Fukuyama - Komatsu |
|  | Kyūshū-Chūō Expressway | 九州中央自動車道 | Kumamoto - Nobeoka |
|  | Higashi-Kyūshū Expressway | 東九州自動車道 | Kiyotake - Kajiki |
|  | Abukuma-Kōgen Expressway | あぶくま高原高速道路 | Yabuki - Ono |
|  | Nikkō-Utsunomiya Expressway | 日光宇都宮高速道路 | Nikkō - Utsunomiya |
|  | Chiba-Tōgane Expressway | 千葉東金高速道路 | Chiba - Tōgane |
|  | Daisan-Keihin Expressway | 第三京浜高速道路 | Tokio - Totsuka |
|  | Seishō Expressway | 西湘高速道路 | Chigasaki - Daiba |
|  | Odawara-Atsugi Expressway | 小田原厚木高速道路 | Odawara - Atsugi |
|  | Noto-Satoyama Expressway | のと里山高速道路 | Kanazawa - Tokuda-Ōtsu |
|  | Chitahantō Expressway | 知多半島高速道路 | Nagoya - Chūbun lentoasema |
|  | Keiji Expressway | 京滋高速道路 | Seta - Ōyamazaki |
|  | Daini-Keihan Expressway | 第二京阪高速道路 | Kumiyama - Kadoma |
|  | Sakai-Senboku Expressway | 堺泉北高速道路 | Sakai - Senboku |
|  | Minami-Hanna Expressway | 南阪奈高速道路 | Mihara - Kashihara |
|  | Daini-Hanna Expressway | 第二阪奈高速道路 | Osaka - Nara |
|  | Daini-Shinmei Expressway | 第二神明高速道路 | Suma - Himeji |
|  | Kita-Shinmei Expressway | 北神明高速道路 | Tarumi - Akashi |
|  | Bantan Expressway | 播但高速道路 | Himeji - Wadayama |
|  | Kawahira Expressway | 川平高速道路 | Tarami - Togitsu |
|  | Ōita-Kūkō Expressway | 大分空港高速道路 | Hayami - Ōitan lentoasema |
|  | Hitotsuba Expressway | 一ツ葉高速道路 | Kiyotake - Miyazaki |
|  | Mei-Nikan Expressway | 名二環自動車道 | Nagoya - Tobishima |
|  | Tōkai-Kanjō Expressway | 東海環状自動車道 | Toyota - Yokkaichi |
|  | Tokyo-Gaikan Expressway | 東京外環自動車道 | Tokion 3. kehätie |
|  | Ken-Ō Expressway | 圏央自動車道 | Tokion 4. kehätie |
|  | Akua Expressway | アクア自動車道 | Kawasaki - Kisarazu |

Lähteet
-------

* 
* 
* 
* (Arkistoitu – Internet Archive)

Aasian moottoritiet maittain
Arabiemiraatit | Armenia | Azerbaidžan | Bahrain | Bangladesh | Bhutan | Egypti | Etelä-Korea | Filippiinit | Georgia | Hongkong | Indonesia | Intia | Irak | Iran | Israel | Japani | Jemen | Jordania | Kambodža | Kazakstan | Kiina | Kirgisia | Kuwait | Laos | Libanon | Macao | Malesia | Mongolia | Myanmar | Nepal | Oman | Pakistan | Palestiina | Pohjois-Korea | Qatar | Saudi-Arabia | Singapore | Sri Lanka | Syyria | Tadžikistan | Taiwan | Thaimaa | Turkki | Turkmenistan | Uzbekistan | Venäjä | Vietnam